CELEX: 62021TN0472
Language: sl
Date: 2021-08-04 00:00:00
Title: Zadeva T-472/21: Tožba, vložena 4. avgusta 2021 – RTE/ACER

20.9.2021   
            
            
               SL
            
            
               Uradni list Evropske unije
            
            
               C 382/32
            
         
      Tožba, vložena 4. avgusta 2021 – RTE/ACER
      (Zadeva T-472/21)
      (2021/C 382/45)
      Jezik postopka: angleščina
      
         Stranki
      
      
         Tožeča stranka: RTE Réseau de transport de l’électricité (Pariz, Francija) (zastopniki: M. Levitt, odvetnik, B. Byrne, Solicitor, in D. Vasbeck, odvetnik)
      
         Tožena stranka: Agencija Evropske unije za sodelovanje energetskih regulatorjev
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbo odbora za pritožbe tožene stranke A-001-2021 (konsolidirana) z dne 28. maja 2021 (v nadaljevanju: odločba), s katero je bila potrjena odločba tožene stranke 30/2020 z dne 30. novembra 2020, razglasi za nično v delu, v katerem se nanaša na tožečo stranko;
               
            
                  —
               
               
                  ugodi predlogom tožeče stranke iz pritožbe, predložene odboru za pritožbe pri toženi stranki; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: pri sprejetju odločbe je prišlo do napačne uporabe prava, ker je odbor za pritožbe pri toženi stranki s tem, da je potrdil odločbo tožene stranke 30/2020 z dne 30. novembra 2020, nezakonito razširil področje uporabe člena 16(13) uredbe o električni energiji (1) in člena 74 Uredbe DZUP (2) ter kršil temeljno načelo prenosa pristojnosti iz člena 5(2) PEU.
               
            
                  2.
               
               
                  Drugi tožbeni razlog: pri sprejetju odločbe je prišlo do napačne uporabe prava, ker je odbor za pritožbe pri toženi stranki nepravilno razlagal upoštevni pravni okvir in ni pravilno uporabil upoštevnih parametrov za sprejetje skupne metodologije deljenja stroškov pri ponovnem dispečiranju in kompenzacijskih poslih za območje določanja zmogljivosti Core.
               
            
                  3.
               
               
                  Tretji tožbeni razlog: z odločbo se kršita načelo dobrega upravljanja in obveznost obrazložitve ter niso izpolnjene pravne obveznosti odbora za pritožbe pri toženi stranki kot odbora za pritožbe.
               
            
                  4.
               
               
                  Četrti tožbeni razlog: pri sprejetju odločbe je prišlo do napačne uporabe prava, ker je odbor za pritožbe pri toženi stranki nepravilno razlagal in uporabil člen 3 Uredbe (3) ter s tem povezane določbe in načela prava Unije o določitvi jezikov, v katerih mora tožena stranka izdajati svoje odločbe, vključno s členom 342 PDEU, členom 3(3) PEU, členom 22 Listine Evropske unije o temeljnih pravicah, členom 44(1) Uredbe ASER (4), načelom pravne varnosti in pravico do obrambe.
               
            
         (1)  Uredba (EU) 2019/943 Evropskega parlamenta in Sveta z dne 5. junija 2019 o notranjem trgu električne energije (UL 2019, L 158, str. 54).
      
         (2)  Uredba Komisije (EU) 2015/1222 z dne 24. julija 2015 o določitvi smernic za dodeljevanje zmogljivosti in upravljanje prezasedenosti (UL 2015, L 197, str. 24).
      
         (3)  Uredba Sveta št. 1 o določitvi jezikov, ki se uporabljajo v Evropski gospodarski skupnosti (UL, posebna izdaja v slovenščini, poglavje 1, zvezek 1, str. 3), kakor je bila nazadnje spremenjena z Uredbo Sveta 517/2013 z dne 13. maja 2013 (UL 2013, L 158, str. 1).
      
         (4)  Uredba (EU) 2019/942 Evropskega parlamenta in Sveta z dne 5. junija 2019 o ustanovitvi Agencije Evropske unije za sodelovanje energetskih regulatorjev (UL 2019 L 158, str. 22).